section_heading: Životopis
paragraph_text: Ravnateljica je (2020. god.) Klinike za infektivne bolesti „Dr. Fran Mihaljević“, Zagreb, pročelnica Zavoda za urogenitalne infekcije, te redovita profesorica Medicinskog fakulteta Sveučilišta u Rijeci. U Klinici "Dr. Fran Mihaljević" obnaša dužnosti voditeljice Znanstvene jedinice kao i Laboratorija za 3. stupanj biosigurnosti. Na Klinici je dr. Markotić osnovala Centar za emergentne i re-emergentne zarazne bolesti, a također je intenzivno sudjelovala u osnivanju i kreiranju prvog hrvatskog BSL-3 laboratorija za dijagnostiku opasnih uzročnika, te je 2014. g. osnovala Hrvatsko društvo za biosigurnost i biozaštitu pri HLZ-u.